CELEX: 22011D0087
Language: hu
Date: 2011-07-01 00:00:00
Title: Az EGT Vegyes Bizottság 87/2011 határozata ( 2011. július 1. ) az Európai Gazdasági Térségről szóló megállapodás XX. mellékletének (Környezet) módosításáról

6.10.2011   
            
            
               HU
            
            
               Az Európai Unió Hivatalos Lapja
            
            
               L 262/59
            
         AZ EGT VEGYES BIZOTTSÁG 87/2011 HATÁROZATA
   (2011. július 1.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2011. május 20-i 57/2011 EGT vegyes bizottsági határozat (1) módosította.
            
         
               (2)
            
            
               Az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv 3c. cikkének (4) bekezdése értelmében a légi közlekedésből származó korábbi összes kibocsátásról szóló, 2011. március 7-i 2011/149/EU bizottsági határozatot (2) bele kell foglalni a megállapodásba.
            
         
               (3)
            
            
               A megállapodás XX. melléklete 21al. pontjában (2003/87/EK európai parlamenti és tanácsi irányelv) szereplő bb. kiigazításnak megfelelően az EGT Felügyeleti Hatóság megadta a korábbi összes kibocsátás értékét az EFTA-államok közötti és azok területén belüli, valamint az EFTA-államok és harmadik országok közötti repülésekre vonatkozóan. Ezeket az adatokat az Eurocontrollal együttműködésben határozták meg, az uniós szintű korábbi összes kibocsátás értékének kiszámításakor alkalmazott módszert követve.
            
         
               (4)
            
            
               Ugyanezen kiigazítás szerint az EGT Vegyes Bizottság meghatározza az EGT-szintű korábbi összes kibocsátás értékét oly módon, hogy az uniós szintű korábbi összes összes kibocsátásnak a 2011/149/EU bizottsági határozat 1. cikkében meghatározott értékét kiegészíti az EFTA-államok közötti és azok területén belüli, valamint az EFTA-államok és harmadik országok közötti repülésekre vonatkozó korábbi összes kibocsátás értékével,
            
         ELFOGADTA EZT A HATÁROZATOT:
   1. cikk
   A megállapodás XX. melléklete a 21apa. pontot (2009/450/EK bizottsági határozat) követően a következő ponttal egészül ki:
   
               „21apb.
            
            
               
                  32011 D 0149: a Bizottság 2011. március 7-i 2011/149/EU határozata az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv 3c. cikkének (4) bekezdése értelmében a légi közlekedésből származó korábbi összes kibocsátásról (HL L 61., 2011.3.8., 42. o.).
               A határozat rendelkezései e megállapodás alkalmazásában a következő kiigazítással értelmezendők:
               Az 1. cikk a következő bekezdésekkel egészül ki:
               »Az EFTA-államok közötti és azok területén belüli, valamint az EFTA-államok és harmadik országok közötti repülésekre vonatkozóan a légi közlekedésből származó korábbi összes kibocsátás értéke 1 943 935 tonna CO2.
               Az EGT-szintű korábbi összes kibocsátás értéke 221 420 279 tonna CO2.«”
            
         2. cikk
   A 2011/149/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2011. július 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2011. július 1-jén.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 196., 2011.7.28., 39. o.
   
      (2)  HL L 61., 2011.3.8., 42. o.
   
      (3)  Alkotmányos követelmények fennállását nem jelezték.